Սևանա լճի ջրահավաք ավազանում դեռևս 1978 թ. մարտի 14-ին ՀԽՍՀ մինիստրների խորհրդի թիվ 125 որոշմամբ հիմնադրվել է Սևան ազգային պարկը (ընդհանուր տարածքը 147343հա, առանց լճի հայելու՝ 22585հա, պահպանվող գոտու տարածքը 342920 հա): Սևան ԱՊ տնտեսական գոտու տարածքներն ընկած են հետևյալ հատվածներում`Սևան քաղաքից Ծովագյուղ, Լճաշենից Հայրավանք, Նորատուս թերակղզուց Ծակքար գետ, Արգիչի գետից Ծովակ գյուղ և Գեղամասար գետից Արտանիշ թերակղզի, ինչպես նաև Արեգունու հարավ-արևմտյան լեռնալանջերի վրա։ Այս հատվածներում տնտեսական գոտու ընդհանուր մակերեսը կազմում է 11.184 հա {3.}։ Նշված տարածքներում կարելի է այնպիսի տնտեսական գործունեություն պլանավորել, որը չի հակասի կարգավորող օրենսդրությանը և չի վնասի լճի ջրահավաք ավազանի որևէ կենսական գործոն: